
	Програма за развитие на селските райони 2007-2013. Европейски земеделски фонд за

развитие на селските райони – Европа инвестира в селските райони

Описание на мярката:

МЯРКА 311: Разнообразяване към неземеделски дейности
1.Член, касаещ мярката: Чл. 52 ( а ) ( i ) и чл.53 от Регламент на съвета ( ЕС ) 1698/2005 г.; Чл. 35 и т.5.3.3.1.1 от Приложение II на Регламент на Комисията (EC) 1974/2006.
2.Описание на целите
( Насърчаване на разнообразяването към неземеделски дейности
;

( Насърчаване на създаването на възможности за заетост и на повишаване на доходите;

( Насърчаване развитието на интегриран туризъм на територията на „МИГ Карнобат”.

3.Обхват на мярката:

( Финансова помощ сe предоставя за инвестиции за неземеделски дейности. 

 ( Мярката ще се прилага на цялата територия на „МИГ Карнобат”.

4.Допустими кандидати:
За подпомагане могат да кандидатстват еднолични търтовци (ЕТ) и юридически лица (ЮЛ), които:

1. са регистрирани по Търговския закон или Закона за кооперациите;

2. са регистрирани като земеделски производители по реда на Наредба № 3 от 1999 г. за създаване и поддържане на регистър на земеделските производители
;

3. имат седалище на територия на МИГ Карнобат
4. са микро-, малко или средно предприятие по смисъла на чл. 3 от Закона за малките и средните предприятия;

5. имат приход минимум 50 % през предходната година на кандидатстването от земеделска дейност, преработка на земеделска продукция и/или услуги, директно свързани със земеделски дейности, включително от получена публична финансова помощ, директно свързана с извършването на тези дейности и услуги;

5. са вписани в Търговския регистър към Агенцията по вписванията.

За еднолични търговци които не са регистрирани или са регистрирани през годината, предхождаща годината на кандидатстване, като земеделски производители по реда на Наредба № 3 от 1999 г. за създаване и поддържане на регистър на земеделските производители и/или като тютюнопроизводители, регистрирани по реда на Закона за тютюна и тютюневите изделия, се признават обстоятелствата по т. 2, 5.

5.Допустими дейности:

1.Развитие на селски туризъм: туристическо настаняване и осигуряване на храна на туристите (включително семейни хотели, къмпинги и съоръжения, и т.н.)
; развитие на туристическите услуги, които предлагат на посетителите възможности за спорт и отдих или са насочени към хобита и други дейности за свободното време (езда, колоездене, фототуризъм) и специализиран туризъм за любители на природата – наблюдение на птици, животни, пеперуди, растения и т.н.); туристически услуги, свързани с опазване и експониране на места с исторически, културен, природен или образователен интерес (стари изби, мелници, ферми, изложения на закрито и открито), и т.н. 

2.Местно занаятчийство: занаятчийски дейности (включително предоставяне на услуги, свързани с участието на посетители  в занаятчийски дейности); развитие на социални услуги за  населението в селските райони; грижи за деца, за възрастни хора и т.н.; преработка и маркетинг на земеделски продукти, които не се подпомагат по мярка 123 и крайният продукт не е включен в  Приложение І на Договора за създаване на ЕО; създаване/обновяване или подобрение на работилници за поддръжка и ремонт на машини и съоръжения: производство и продажба на възобновяема енергия: слънчева, вятърна, водна, геотермална енергия и т.н. (с изключение производството на био-горива); ббтели  в занаятчийски дейности).































































































ио-енергия, в случай на преработка на суровини от собственото земеделско стопанство
 ;

Подпомагат се инвестиции и в други сектори
;
6.Допустими разходи 
Допустими за финансово подпомагане по тази мярка са следните разходи:

1. изграждане и/или реконструкция или ремонт на сгради, и/или помещения и друга недвижима собственост; 

2. закупуване на транспортни средства за неземеделски дейности, пряко свързани с дейността, включително чрез финансов лизинг;

3. закупуване на машини, съоръжения и оборудване, включително и компютърен софтуер и специализирана техника до пазарната им стойност, включително чрез финансов лизинг;

4. закупуване на коне за неземеделска дейност;

5. общи разходи: свързани с консултации, хонорари за правни услуги, архитекти, инженери; разработване на продукти, разработване и въвеждане на системи за управление, разработване и разпространение на рекламни и информационни материали, придобиване на патентни права и лицензи, необходими за изготвяне и изпълнение на дейностите по проекта. 

Закупуването чрез финансов лизинг на активи по т. 2 и 3 е допустимо при условие, че ползвателят на помощта стане собственик на съответния актив не по-късно от датата на подаване до РА на заявката за окончателно плащане.

7.Недопустими разходи

Недопустими за финансово подпомагане са разходите:

( посочени в раздел 5.0. 

( закупуване на оборудване, машини и съоръжения втора употреба;

( закупуване на земя и сгради;

( данък добавена стойност (ДДС), с изключение на невъзстановим ДДС, когато е поет действително и окончателно от кандидати, различни от лицата, освободени от данък съгласно чл. 3, ал. 5 от Закона за данък върху добавената стойност;

( лизинг, с изключение на финансов лизинг;

( оперативни разходи, включително разходи за поддръжка, наеми, застраховки;

( банкови такси, разходи за гаранции, изплащане и рефинансиране на лихви;

( принос в натура;

( плащания в брой;

( лихви и комисиони, печалба на лизинговата компания, разходи по лихви за рефинансиране, оперативни и застрахователни разходи по лизинговия договор, в случаите на финансов лизинг;

( закупуване на нови машини, съоръжения и оборудване (включително и компютърен софтуер и специализирана техника), и превозни средства чрез финансов лизинг, когато ползвателят на помощта не стане собственик на съответния актив преди датата на подаване до РА на заявката за окончателно плащане;

( разходи за инвестиции, които представляват обикновена подмяна.

Финансова помощ не се предоставя, при условие че за същата инвестиция кандидатът е получил публична финансова помощ от националния бюджет и/или от бюджета на ЕС.

Финансова помощ не се предоставя на кандидати/ползватели на помощта, за които бъде установена функционална несамостоятелност и/или изкуствено създаване на условия, необходими за получаване на помощта, с цел осъществяване на предимство в противоречие с целите на мярката.

 В случаите на проекти, включващи строително-монтажни работи, не се предоставя финансова помощ за дейности, извършени преди посещението на място с изключение на общи разходи свързани с консултации, хонорари за правни услуги, архитекти, инженери.
  Не се предоставя финансова помощ за дейности, извършени преди подаване на заявлението за подпомагане, с изключение на общите разходи.


      Кандидатите следва да се съобразяват с всички ограничения. 

Кандидатите представят бизнес план по образец за период не по-малък от 5 години. Бизнес планът трябва да доказва икономическа жизнеспособност и устойчива заетост за период 5 години, а в случаите на строително-монтажни работи - за 10 години.

Проектите се изпълняват върху имот - собственост на кандидата, или в случай на проекти, изпълнявани върху имот, който не е собствен, кандидатът представя документ за ползване върху за срок не по-малък от 6 години. 

8.Размер на финансовата помощ:

Размерът на финансовата помощ по тази мярка за всички кандидати е:

( 70% от общите допустими разходи при спазване на ограниченията и условията, наложени по правилата за минимална помощ (de minimis) (Регламент на Комисията (ЕС) № 1998/2006);
( 80% от общите допустими разходи само за инвестиции в сгради и оборудване за производство и продажба на био-енергия, при преработка на биомаса (суровини) от собственото земеделско стопанство и за производство и продажба на енергия от други възобновяеми енергийни източници.
9.Финансови параметри на проектите:
( Максималният размер на инвестицията за един проект по тази мярка е левовата равностойност на  60 000 евро;

· Минималният размер на инвестицията за един проект по тази мярка е левовата равностойност на 5 000 евро;

· Паричният ресурс на мярката е левовата равностойност на 230 000 евро.

10.Критерии за избор на проект

Кандидатите да отговарят на посочените изисквания за допустимост. Инвестициите да се извършват на територията на община Карнобат.

Сред проектите, отговарящи на критериите за допустимост пироритет ще се дава на:

проекти за развитие на услуги; проекти на новосъздадени микропредприятия (независими и регистрирани до една година преди кандидатстването); проекти представени от жени и млади хора; проекти представени от кандидати, които никога до сега не са били подпомагани от ЕС.

1. Задължителни критерии - целите, дейностите и изискванията на мярката        (40 т.)

2. Допълнителни критерии:     
     (  Проекти за интегриран селски туризъм                                                               (15 т.)

   (  Проекти за възобновяеми енергийни източници                                               (15 т.)
     ( Проекти осигуряващи работни места и/или осигуряващи социално включване на представители от т.нар.уязвими групи 
                                                                                (20 т.)
     ( Проекти с гарантирана устойчивост                                                                     (10 т.)
12.Минимална помощ/държавни помощи

Финансовата помощ по тази мярка се предоставя при спазване на изискванията на Регламент (ЕО) № 1998/2006 на Комисията от 15 декември 2006 г. относно прилагането на членове 87 и 88 от Договора за създаване на Европейската общност по отношение на минималната помощ (ОВ, L 379 от 28.12.2006). Финансовата помощ за един ползвател не може да надхвърля левовата равностойност на 200 000 евро за период от три последователни данъчни години - годината на плащане и две предходни години.

СДРУЖЕНИЕ ”МЕСТНА  ИНИЦИАТИВНА  ГРУПА


КАРНОБАТ”














�“Неземеделски дейности” са дейности, които не включват производство, преработка и съхранение на земеделски продукти. "Земеделски продукти" са продуктите: включени в Приложение I по чл. 32 от Договора за създаване на ЕО, с изключение на онези продукти, обхванати от Регламент на Съвета (ЕС) № 104/2000 от 17 декември 1999 г. относно съвместното организиране на пазара на рибни и аквакултурни продукти; попадащи под шифър 4502, 4503 и 4504 от Комбинираната номенклатура (изделия от корк); имитиращи или заместващи мляко и млечни произведения, съгласно чл. 3, параграф 2 от Регламент № 1897/87.





� ДВ, бр.10 от 1999 г) и/или като тютюнопроизводители по Закона за тютюна и тютюневите изделия. 


� В случаи на проекти за туристическо настаняване (ново строителство или подобрения) се подпомагат инвестиции в места за настаняване с не повече от 20 помещения за гости (в съответствие с Приложение №1 от НАРЕДБА за категоризиране на средствата за подслон, местата за настаняване и заведенията за хранене и развлечения - обн., ДВ, бр. 2 от 07.01.2005 г. към Закона за туризма).





� Капацитетът на инсталациите по тази мярка не трябва да надвишава 1 мегават.


� С изключение на първична преработка на земеделски продукти, рибарство и аквакултури, секторите за преработка и маркетинг допустими за подпомагане по мярка 123, въгледобив, стоманодобив, производство на синтетични влакна, хазарт, финансови услуги и посредничество в недвижими имоти и сектори и дейности, определени в чл.1 от Регламент на Комисията (ЕС) 1998/2006 от 15 декември 2006 година относно прилагането на чл. 87 и 88 от Договора за ''минимална помощ''.


� Малцинства от МИГ-Карнобат, хора с увреждания, самотни майки, рискови групи.





Настоящият документ е разработен от екипа на СНЦ”МИГ-Карнобат” по прилагане на  Стратегия за местно развитие под № 41-04-24/07.11.2011г. , Договор за финансиране :№РД-50-93/13.06.2012г. между СНЦ”МИГ-Карнобат”, МЗФ и ДФ”Земеделие-РА”

